Patra ulanda

Wentuk Patra Ulanda mangambil stiliran saking wentuk  realis saking makudang-kudang ragam hias belanda. Patra ulanda pinaka stiliran saking entik-entikan sane ngarambat kadi entikan samblung sane mawarna kuning lan ring carang rambatannyane madaging don sane jimbar, bungan buah, kantos embong sane anyar. Wentuk sane becik puniki salanturnyane kastilir lan kaolah manados siki motif patra ulanda. Model entik-entikan samblung sane ngrambat ring tembok.

Patra ulanda inggih punika patra sampun polih pangaruh saking motif Eropa sane wentuknyane manut sakadi rangkaian don-donan, carang lan buah anggur sane madue sifat realistis. Motif anggur ring tangan seniman Bali kastilir manados wentuk patra ulanda sane madaging antuk makudang-kudang don, carang lan buah. Pangaruh motif anggur puniki kawentenannyane kirang langkung sinarengan sareng tedunnyane anak Eropa ring Bali Utara. Wentuk motif anggur puniki wantah wenten ring puri Singaraja, ring wangunan paumahan, pintu gerbang, lan wangunan pura. 

Yening rerehang ring estetika gabungan saking objek entikan samblung lan entikan anggur kastilir lan kaolah olih seniman Bali manados wentuk patra ulanda, sane pinaka ide-ide kreatif saking seniman sane mangolah wentuk sane realistis dados wentuk-wentuk sane estetik mangda manados wentuk sane indah saking wentuk ragam hias sane katerapang ring wadah. Wentuk patra ulanda sane katerapang ring tembok pura, genah sane linggah sane merluang motif patra ulanda. 

 Galeri 

 Pustaka 

Kategori:Pepatran
Kategori:Arsitektur Bali
Kategori:WikiPatra